**DECIZIA ETAPEI DE ÎNCADRARE**

**Nr. 000 din 05.12.2023**

Ca urmare a solicitării de emitere a acordului de mediu adresate de **EURO MOTOR SRL** pentru **POWER TRADING SRL** cu sediul în jud. Brasov, loc. Prejmer, str. Mare, nr. 884, bl. 15, sc. A, ap. 3, înregistrata la APM Brasov cu nr. 13022 din 28.09.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanței de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, aprobata cu modificări și completări prin **Legea nr. 49/2011**, cu modificările si completările ulterioare;

si ca urmare a completărilor depuse la dosar cu nr. 13368 din 04.10.2023, nr. 14573 din 31.10.2023, nr. 14160 din 23.10.2023, nr. 15309 din 14.11.2023 si nr. 15573 din 20.11.2023, autoritatea competenta pentru protecția mediului APM Brasov **decide,** ca urmare a consultărilor desfășurate în cadrul ședinței Comisiei de Analiza Tehnica din data de 15.11. **„CONSTRUIRE HALE MICA PRODUCTIE SI DEPOZITARE CU BIROURI, IMPREJMUIRE, BRANSAMENTE UTILITATI AMPLASARE FIRMA LUMINOASA”**propus a se realiza în jud. Brașov, mun. Brasov, str. Timișul Sec, FN sau identificat prin CF nr. 109457 Brasov, nr. cad. 109457 conform Certificatului de Urbanism nr. 2758 din 26.09.2023 emis de Primaria Municipiului Brasov, ***nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apa.***

Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**
2. proiectul se încadrează in prevederile Legii nr. 292/2018, privind evaluarea

impactului anumitor proiecte publice si private asupra mediului, Anexa nr. 2 pct. 10 lit. a) proiecte de dezvoltare a unităților/zonelor industriale;

1. titularul și APM Brașov au mediatizat în presa locală cat și pe pagina web atât

depunerea solicitării acordului cat și decizia etapei de încadrare;

1. lipsa observațiilor din partea publicului interesat;
2. in urma analizării criteriilor de selecție pentru stabilirea necesitații efectuării evaluării impactului asupra mediului, prevăzute in Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea si concepția întregului proiect****:*

Pe amplasament se va realiza o hala de producție cu regim de înălțime P, S constr=600 mp.

Terenul de amplasament, proprietate privata a Power Trading SRL cu suprafața de 6088 mp este situat in intravilanul jud. Brasov conform CF nr. 109457 Brasov, având categoria de folosința actuala - arabil, conform Certificatului de Urbanism nr. 2758 din 26.09.2023 emis de Primaria Municipiului Brasov. Destinatia acestuia conform PUZ aprobat cu HCL nr. 638/2013 este la data prezentei de partial zid-zona unitati constructii partial circulatii.

**Situația propusă:**

Proiectul prevede construirea unei hale de mică producție și depozitare, care înglobează și funcțiuni auxiliare (birou, vestiar, grup sanitar).

**-** profilul și capacitățile de producție: producție plăci PVC extrudat tip spumă (foam sheet), capacitatea de producție este 70 tone în primul an, urmând să crească cu 20-30% pe an, până la maxim 150 tone/an

Parcela studiată are formă dreptunghiulară, cu latura scurtă spre stradă și cu o suprafaţă de 6088 mp. Frontul la stradă este de 64,35 m iar adâncimea este de aproximativ 93 m.

**Indici urbanistici:**

Regim de înălţime : P

Înălţime maximă la cornișă : 6m

Înălţime maximă la coamă : 7m

Suprafața totală a parcelei:6088mp

Suprafaţa construită : 600mp

Suprafaţa desfăşurată : 600mp

Număr locuri de parcare : 17

POT propus = 9,9%

CUT propus = 0,09

**Structură**:

* planșeu beton armat, stâlpi și grinzi metalice
* Închideri exterioare: panouri termoizolante (fețe interior și exterior din tablă de oțel galvanizat prevopsit, miez 12cm spumă poliuretanică)
* Pardoseli interioare: beton elicopterizat / mochetă, șapă ciment, placă beton armat

**Compartimentări:**

pereți gipscarton pe structură dedicată

**Finisaje** interioare la pereți și tavane: tabla galvanizată prevopsită, pereții gipscarton finsați cu vopsele lavabile respectiv placaje ceramice la grupurile sanitare; tavan suspendat gipscarton vopsit cu vopsea lavabila.

Tâmplărie: profile aluminiu cu geam termopan

**Descriere proces de fabricație/producție**

* în funcție de specificul investiției, produse și subproduse obținute, mărimea, capacitatea: conform rețetă se introduc materiile prime (fulgi de PVC, ceară, stearină, carbonat de calciu, factor protecție UV)
* într-un extruder, se topesc, sunt trase printr-o matriță și se transformă în plăci.
* Plăcile sunt depozitate pe paleți și se încarcă în camioanele care fac livrarea.
* Plăcile au dimensiune standard 2x3m

Proces tehnologic mai detaliat putin

**Sistem hidroedilitar.**

**Alimentarea cu apa potabila**: se poate face dintr-o conducta ce se va racorda la distributie OL Ø 300 mm existenta pe str. Zizinului. Conducta noua de apa se va executa de polietilena de inalta densitate (HDPE) De 160 mm – Pn 10atm.bransamentul de apa se va dimensiona astfel incat sa asigure alimentarea cu apa in conditii optime a aimobilului si se va eecuta din conducta de polietilena de inalta densitate(HDPE). Presiunea de serviciu in conducta de apa esre de aprox. 3.5 atm.

**Iluminarea incintei:**

Iluminat cu tehnologie LED, senzori pentru iluminat în spațiile publice și băi

**Alimentarea cu energie electrică** va fi asigurată în proporție de minim 50% de panouri fotovoltaice ce se vor instala pe hală,

**Organizarea de șantier:**

Organizarea de șantier se va realiza în incinta amplasamentului. Pentru organizarea de șantier sunt necesare lucrări de delimitare a zonelor de amplasare a materialelor de lucru, utilaje şi deşeuri.

După obținerea autorizației de construire se va trece la trasarea lucrării și demararea operaţiilor de construire, conform tehnologiei de execuție din proiectul de detaliu, cu respectarea standardelor și normativelor în vigoare.

Lucrările de execuție nu vor afecta domeniul public pe perioada șantierului.

La finalizarea lucrărilor, toate deșeurile rezultate, inclusiv deșeuri de ambalaje, se vor evacua, iar spațiilor ocupate temporar li se va reda aspectul stabilit prin proiect.

Personalul care va realiza lucrările va fi dotat cu echipamente de protecție, va fi instruit pentru executarea lucrărilor, cu respectarea normelor de securitate a muncii.

***lucrarile propuse pentru refacerea amplasamentului la finalizarea investiției, in caz de accidente si/sau la incetarea activității***

La finalizarea lucrărilor de investiție se vor elibera zonele destinate organizării de șantier de echipamente și materiale folosite, deșeuri generate.

***aspecte referitoare la închiderea/dezafectarea/demolarea instalației***

Construcția se poate utiliza pe durata de viață sau până la o schimbare a destinției. Având în vedere natura obiectivului, nu se estimează a genera un impact semnificativ în situaţia încetării parţiale sau totale a activităţilor. Pentru fiecare situație potențiala se vor respecta prevederile legale specifice, recpectiv cele de conservare a clădirii, echipamentelor, utilajelor etc sau cele de dezafectare pe baza unui proiect de demolare. În cazul înstrăinării se va urmări realizarea demersurilor prevăzute de OUG 195/2005 privind protecția mediului.

***modalitați de refacere a stării iniţiale/reabilitare in vederea utilizarii ulterioare a terenului.***

In situația potențiala de demolare a construcției, se vor evacua materialele rezultate, se vor conserva instalațiile de canalizare și rețelele de utilități, iar terenul se va amenaja conform destinției viitoare stabilite.

***b) cumularea cu alte proiecte existente si/sau aprobate -***  Nu este cazul.

***c) utilizarea resurselor naturale în special a solului, a terenurilor, a apei și a biodiversității -*** nu este cazul;

***d) cantitatea și tipurile de deșeuri generate/gestionate*** - **lista deșeurilor** (clasificate și codificate în conformitate cu prevederile legislației europene și naționale privind deșeurile), cantități de deșeuri generate:

**-** lista deșeurilor (clasificate și codificate în conformitate cu prevederile legislației europene și naționale privind deșeurile), cantități de deșeuri generate;

**-** programul de prevenire și reducere a cantităților de deșeuri generate;

**-** planul de gestionare a deșeurilor

Deșeurile care rezultă din activitatea obiectivului sunt:

În faza de șantier: - depozitarea pe sol a unor materiale de construcție, ambalaje, etc

- depuneri accidentale de carburanți, lubrifianți

- deșeuri menajere

În faza de funcționare: - deșeuri menajere

- ambalaje

Deșeurile solide menajere vor fi colectate în recipiente (pubele) cu capac, depozitate într-un spațiu amenajat conform prevederilor normelor sanitare în vigoare. Periodicitatea evacuării acestora se va asigura prin contractarea serviciilor unei firme de salubritate

***e) poluarea și alte efecte negative -***

## Protecția calitatii aerului:

Sursele de poluanți pentru aer, poluanți, inclusiv surse de mirosuri: pe durata construcției principalele surse de poluare vor fi cele provenite din activitatea tip șantier și anume de la:

* emisii de pulberi sub formă de particule în suspensie și praf rezultate în urma operațiunii de excavare și a săpăturilor de decopertare a solului, precum și cele provenite din timpul lucrărilor de încărcare/descărcare/transport a materialelor de construcții
* emisii de noxe chimice generate de motoarele Diesel din dotarea utilajelor de construcții și a mijloacelor de transport, în a căror componență sunt oxizi de azot, oxizi de carbon, oxizi de sulf, compuși organici volatili, pulberi

Activitatea de tip șantier nu determină apariția de emisii poluante pe termen lung, acestea fiind de scurtă durată pe parcursul realizării construcției.

În faza de funcționare principalele surse de poluare ale aerului sunt reprezentate de:

* emisii fugitive provenite de la mijloacele de transport ale personalului angajat, ale clienților și ale vehiculelor de aprovizionare - emisii reduse, pe termen limitat

Valorile poluanților atmosferici trebuie să fie în conformitate cu legislația în vigoare (Legea 104/2011 privind calitatea aerului înconjurător)

**-** instalațiile pentru reținerea și dispersia poluanților în atmosferă:

Pentru a evita pe cât posibil această categorie de poluare vor fi obligatorii următoarele măsuri:

Pe perioada de șantier:

- înconjurarea limitei obiectivului cu gard înalt de cel puțin 2m din panouri fonoizolante și plase cu inscripționarea cu plăcuțe de avertizare “șantier” pentru a evita disconfortul persoanelor de pe proprietățile învecinate creat de poluarea aerului și zgomotul produs de construcția obiectivului

- supravegherea atentă a desfacerii și aprovizionării cu materiale de construcție

- igienizarea spațiului (curățirea și îndepărtarea pământului în exces, molozului și a resturilor de material de construcție, udarea spațiului de lucru pentru limitarea împrăștierii prafului)

- respectarea vitezei de deplasare a mijloacelor de transport în perimetrul incintei

- eliminarea deșeurilor rezultate în mod periodic, prin contract cu firmă specializată

Pe perioada de funcționare:

- limitarea staționării vehiculelor cu motoarele pornite în parcarea din incintă;

## Protecția împotriva zgomotului și vibrațiilor:

**-** sursele de zgomot și de vibrații: Potențialele surse generatoare de zgomot datorate construirii și funcționării obiectivului sunt reprezentate de activitatea tip șantier (motoarele utilajelor de construcție și a mijloacelor de transport) în faza de construcție, și de vehiculele personalului angajat, cele ce asigură transport marfă și cele ale clienților în faza de funcționare

În evaluarea impactului zgomotului sunt esențiale două aspecte: intensitatea - nivelul de zgomot exprimat în dB(A) și extinderea - numărul persoanelor afectate. Structura funcțională a zonei (Zonă Industrială) și a clădirii se propun astfel încât să nu deranjeze populația din vecinătate.

**-** amenajările și dotările pentru protecția împotriva zgomotului și vibrațiilor: În scopul limitării posibilului impact al poluării sonore asupra sănătății populației expuse, pe durata construirii și funcționării obiectivului, se recomandă adoptarea următoarelor condiții:

- respectarea orelor de odihnă ale populației din vecinătate

- reducerea activității de construcție pe durata sărbătorilor legale

- dotarea cu elemente fonoizolante a aparaturii potențial generatoare de zgomot

## Protecția solului și a subsolului;

**-** sursele de poluanți pentru sol, subsol, ape freatice și de adâncime: În timpul execuției și exploatării clădirii nu există surse de poluare care să aibă un impact semnificativ asupra solului și subsolului.

**Protecția așezărilor umane și a altor obiective de interes public:**

**-** identificarea obiectivelor de interes public, distanța față de așezările umane, respectiv față de monumente istorice și de arhitectură, alte zone asupra cărora există instituit un regim de restricție, zone de interes tradițional și altele: zona în care se va amplasa viitoarea construcție este una cu caracter industrial. Nu există în apropiere zone cu restricții funcționale.

**-** lucrările, dotările și măsurile pentru protecția așezărilor umane și a obiectivelor protejate și/sau de interes public: Prin modul de funcționare se va evita producerea oricărui disconfort în vecinătăți prin zgomote cu o intensitate mai mare de 50 dB(A), trepidații, praf, fum, mirosuri neplăcute etc.

## Protecția calității apelor:

**Evacuarea apelor uzate menajere:** se va realiza in colectorul de canalizare DN 100 mm existent pe partea opusa a str. Timisul Sec.

**Apele pluviale** provenite de la parcare vor fi colectate cu ajutorul gurilor de scurgere și rigolelor și trecute printr-un separator de hidrocarburi înainte de a fi evacuate în rețeaua de canalizare conform avizului de principiu favorabil nr 2483/14.11.2023 emis de Compania Apa Brasov SA.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice*** - lucrările vor fi executate numai cu societăți autorizate, astfel încât să nu existe risc de accidente;

**g) *riscurile pentru sănătatea umană* -**titularul deține Notificare Asistenta de Specialitate nr. 2225/A/12.10.2023 emisa de DSPJ Brasov.

***2. Amplasarea proiectelor:***

***a) utilizarea actuala și aprobata a terenurilor:***

Conform documentatiei de urbnism faza PUZ aprobat cu HCL nr. 638/2013 este la data prezentei de partial zid-zona unitati constructii partial circulatii.

Imobilul este situat in intravilanul jud. Brasov conform CF nr. 109457 Brasov, având categoria de folosința actuala - arabil, conform Certificatului de Urbanism nr. 2758 din 26.09.2023 emis de Primaria Municipiului Brasov.

***b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acetuia –*** nu este cazul***;***

***c) capacitatea de absorbție a mediului natural, acordând-se o atenție speciala următoarelor zone:***

***I) zonele umede, zone riverane, guri ale râurilor*** -nu este cazul;

***II) zonele costiere și mediul marin*** -nu este cazul;

***III) zonele montane și forestiere*** *-* nu este cazul;

***IV) arii naturale protejate de interes național, comunitar, internațional -*** nu este cazul;

***V) zone clasificate sau protejate conform legislației în vigoare:*** ***zone Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea planului de amenajare a teritoriului național – Secțiunea a III – a – zone protejate, zonele de protectie instituite conform prevederilor legislației din domeniul apelor, precum și a celei privind caracterul și mărirea zonelor de protectie sanitara și hidrogeologică –*** nu este cazul;

***VI) zonele în care au existat deja cazuri de nerespectare a standardelor de calitate a mediului prevăzute de legislația naționala și la nivelul Uniunii Europene și relevante pentru proiect sau în care se considera ca exista astfel de cazuri*** - nu este cazul*;*

***VII) zone cu densitate mare a populației –*** nu este cazul;

***VIII) peisajele si situri importante din punct de vedere istoric, cultural sau arheologic*** - nu este cazul;

***3. Tipurile și caracteristicile impactului potențial:***

***a) importanta și extinderea spațiala a impactului: zona geografica și dimensiunea populației care poate fi afectată -*** nu este cazul;

***b)* *natura impactului*** - nu este cazul;

***c) natura transfrontiera a impactului*** - nu este cazul;

***d) intensitatea și complexitatea impactului*** - impact redus;

***e) probabilitatea impactului*** - redusa, doar pe perioada executarii lucrărilor propuse prin proiect ;

***f) debutul, durata, frecventa și reversibilitatea preconizate ale impactului*** - pe perioada executarii lucrărilor durata impactului va fi scurta.

***g) cumularea impactului cu impactul altor proiecte existente si/sau aprobate****- nu este cazul;*

***h) posibilitatea de reducere efectiva a impactului –*** *nu este cazul;*

**II. Motivele pe baza cărora s-a stabilit necesitatea neefectuării evaluării adecvate, sunt următoarele:**

* proiectul **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei si faunei sălbatice*, cu modificările și completările ulterioare;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apa:**

* Proiectul propus nu intră sub incidența prevederilor art. 48 și nu intra pe art. 54 din Legea apelor nr. 107/1996, cu modificările și completările ulterioare.

Se vor respecta condițiile impuse în Avizul de Principiu Favorabil nr. 2483/14.11.2023 emisa de Compania Apa Brasov SA;

***Conditiile de realizare a proiectului:***

1. Se vor respecta prevederile OUG nr.195/2005, aprobată prin Legea nr.265/2006 cu modificările si completările ulterioare, privind protecția mediului;
2. Pe tot parcursul execuție lucrărilor se vor respecta prevederile legislației de mediu în vigoare, conditiile impuse prin toate actele de reglementare emise de autoritățile implicate si proiectul înaintat spre avizare;
3. Se va evita afectarea de către infrastructura temporara, creata in perioada de desfășurare a proiectului, a altor suprafețe decât cele pentru care a fost emisă prezenta aprobare de dezvoltare;
4. Drumurile de acces si tehnologice, toate zonele a căror suprafața (învelișul vegetal) a fost afectata, vor fi refăcute si vor fi redate folosințelor inițiale;
5. Răspunderea pentru refacerea amplasamentului, drumurilor de acces si tehnologice, etc. revine în totalitate titularului de proiect;
6. Se va acorda atenție manevrării utilajelor în apropierea zonelor locuite; Se vor lua masuri corespunzătoare de a nu degrada sau ocupa terenul din zona limitrofa;
7. Deșeurile rezultate la faza de implementare a proiectului vor fi colectate selectiv, cu posibilitati de eliminare/valorificare cu societăți autorizate; vor fi evacuate ritmic, fără a bloca căile de acces pietonale și stradale;
8. Se va evita depozitarea necontrolata a deșeurilor rezultate;
9. Se va asigura salubrizarea zonei și menținerea curățeniei pe traseul drumurilor de acces, pe toata perioada realizării lucrărilor;
10. Se vor lua măsuri pentru evitarea poluării solului, prin depozitarea pe suprafețe impermeabile a materialelor și a deșeurilor rezultate în urma implementării proiectului;
11. Vor fi luate măsuri pentru limitarea vibrațiilor produse de săpătura prin utilizarea de tehnologii performante de execuție și de fundare, în vederea încadrării valorilor parametrilor vibrațiilor în limitele admisibile stabilite de SR 12025-2/94;
12. Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile mijloacelor de transport/utilajelor se vor executa doar la societăți autorizate.
13. In vederea menținerii calității aerului, in parametri optimi, in zona amplasamentului, se vor respecta următoarele condiții:

* utilizarea apei, pentru suprimarea prafului in cantitățile, frecventa si proporțiile necesare, in zona de lucru, la sfârșitul fiecărei săptămâni de lucru, daca nu se vor desfășura operațiuni active mai mult de doua zile consecutiv;
* pe spatiile verzi, acolo unde, pentru efectuarea lucrărilor, s-a îndepărtat stratul vegetal, la finalizarea acestora, vegetația va fi replantata;
* minimizarea activităților generatoare de praf (taiere, spargerea betonului, etc.);
* se vor lua masuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzata de vânt;

1. Oprirea motoarelor tuturor vehiculelor aflate în staționare, în zona șantierului;
2. Respectarea duratei de execuție a proiectului astfel încât disconfortul generat de poluarea fonica sa fie cat mai redus ca timp;
3. In cazul unor poluări accidentale proiectantul și constructorul răspund in solidar;
4. Se vor respecta prevederile HG nr. 1756/2006 cu modificările si completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisa doar folosirea echipamentelor ce poarta inscripționat in mod vizibil, lizibil și de neșters marcajul european de conformitate CE, însoțit de indicarea nivelului garantat al puterii sonore;
5. Se vor alege trasee optime din punct de vedere al protecției mediului, pentru deplasarea vehiculelor care transporta materiale de construcție care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
6. Transportul materialelor si transportul utilajelor grele se va realiza pe traseele stabilite, astfel încât sa nu creeze disconfort locuitorilor din zona;
7. Titularul proiectului răspunde pentru refacerea zonelor afectate de implementarea proiectului;
8. Terenul afectat temporar de lucrări, va fi adus la starea inițiala de utilizare;
9. Respectarea OUG nr. 92/2021, privind regimul deșeurilor, cu modificările și completările ulterioare.
10. Se va respecta programul de lucru impus de Primaria Hărman, în concordanta cu programul de odihna a locuitorilor din zona în conformitate cu Legea nr. 61/1991 cu modificările și completările ulterioare, privind liniștea publica, pe toata perioada de execuție a lucrărilor de construire;
11. Organizarea de șantier va respecta obligatoriu masurile specifice pentru reducerea si/sau eliminarea efectelor generate de acestea asupra sănătății umane si mediului înconjurător. Se vor avea in vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cat mai redus;

• organizarea de șantier va fi amenajată astfel încât sa asigure facilitățile de baza conform prevederilor Legii nr. 50/1991 privind autorizarea lucrărilor de construcții, cu modificările si completările ulterioare;

• întreținerea corespunzătoare a utilajelor/mijloacelor de transport utilizate in lucrările de construcții in vederea evitării scurgerilor de combustibili si uleiuri uzate pe sol/apa si de alte substanțe toxice si periculoase;

• se interzice stocarea temporara și depozitarea carburanților si substanțelor periculoase în zona aferenta amplasamentului;

• in perioada de execuție a lucrărilor vor fi stabilite zone de parcare a autovehiculelor si a utilajelor utilizate;

• este interzisa părăsirea incintei organizării de șantier cu rotile autovehiculelor si/sau caroseria murdara;

In conformitate cu prevederile OUG nr.195/2005, aprobată prin Legea nr. 265/2006 privind protecția mediului, cu modificările si completările ulterioare - "Art. 15 alin (2) lit. a - «Titularii proiectelor au obligația de a notifica autoritatea competenta pentru protecția mediului daca intervin elemente noi, necunoscute la data emiterii actelor de reglementare, precum si asupra oricăror modificări ale condițiilor care au stat la baza emiterii actelor de reglementare, înainte de realizarea modificării»;

Conform art. 21, alin. (4) din OUG. nr. 195/2005 *privind protecția mediului,* aprobată cu modificări și completări prin Legea nr. 265/2006, cu modificările și completările ulterioare ”**răspunderea pentru corectitudinea informațiilor puse la dispoziția autorităților competente pentru protecția mediului și a publicului revine titularului** **proiectului**”.

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apă.**

**La finalizarea investiției titularul va notifica autoritatea competentă pentru protecția mediului, care va face un control de specialitate pentru verificarea respectării prevederilor Acordului de mediu, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**Procesul-verbal de constatare întocmit se anexează si face parte integranta din procesul - verbal de recepție la terminarea lucrărilor, conform art. 43, alin. (4) din Legea nr. 292/2018 privind evaluarea impactului anumitor proiecte publice și private asupra mediului.**

**După întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține autorizația de mediu.**

**Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuției lucrărilor sau exploatării acestora.**

**Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.**

**Pentru legalitatea si autenticitatea documentelor depuse la dosar se face răspunzător titularul proiectului.**

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au făcut obiectul procedurii de evaluare a impactului asupra mediului, autoritatea competenta pentru protecția mediului care a parcurs procedura verifica respectarea prevederilor deciziei etapei de încadrare;

- anexa 5, art. 43 alin. (4) procesul - verbal întocmit in situația prevăzută la alin. (3) se anexează si face parte integranta din procesul - verbal de recepție la terminarea lucrărilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecția mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobării de dezvoltare;

- anexa 5, art. 34, alin (2) notificarea prevăzută la alin. (1), însoțita de raportul de verificare întocmit in conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat in conditiile legii pentru cerința esențiala D) igiena, sănătate si mediu înconjurător prevăzută la art. 3 din Ordinul ministrului dezvoltării regionale si administrației publice nr. 2264/2018 sau după caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesitații modificării/extinderii;

- art. 18, alin. (13 ) in cazul in care una dintre deciziile prevăzute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autorității de mediu emitente in vederea confirmării faptului ca acordul de mediu nu este depășit .

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într - un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându - se că acestea sunt vătămate într - un drept al lor sau într - un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A., ȘEF BIROU C.F.M.,**

**Liliana Cristina COPACEA Mirela MOISĂ**

**ÎNTOCMIT ÎNTOCMIT**

**Consilier Mihaela MOISESCU Consilier Iulia ENE**